**Molėtų rajono savivaldybės taryba**

**SPRENDIMAS**

**DĖL pritarimo molėtų rajono savivaldybei nuosavybės tese priklausančio turto valdymo, naudojimo ir disponavimo juo 2021 metais ataskaita**

2022 m. liepos    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 16 straipsnio 3 dalimi, Molėtų rajono savivaldybei nuosavybės teise priklausančio turto valdymo, naudojimo ir disponavimo juo ataskaitos rengimo tvarkos aprašo, patvirtinto Molėtų rajono savivaldybės tarybos 2022 m. vasario 24 d. sprendimu Nr. B1-47 „Dėl Molėtų rajono savivaldybei nuosavybės teise priklausančio turto valdymo, naudojimo ir disponavimo juo ataskaitos rengimo tvarkos aprašo patvirtinimo“, 11 punktu,

Molėtų rajono savivaldybės taryba nusprendžia:

1. Pritarti Molėtų rajono savivaldybei nuosavybės teise priklausančio turto valdymo, naudojimo ir disponavimo juo 2021 metais ataskaitai (pridedama).

2. Nurodyti, kad šis sprendimas turi būti paskelbtas savivaldybės interneto svetainėje [www.moletai.lt](http://www.moletai.lt).

 Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Pritarta

Molėtų rajono savivaldybės tarybos

2022 m. liepos d. sprendimu Nr. B1-

**MOLĖTŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO VALDYMO, NAUDOJIMO IR DISPONAVIMO JUO 2021 METAIS ATASKAITA**

**AIŠKINAMASIS RAŠTAS**

Molėtų rajono savivaldybės tarybos 2022 m. vasario 24 d. sprendimu Nr. B1-47 „Dėl Molėtų rajono savivaldybei nuosavybės teise priklausančio turto valdymo, naudojimo ir disponavimo juo ataskaitos rengimo tvarkos aprašo patvirtinimo“ buvo nustatyta Molėtų rajono savivaldybei nuosavybės teise priklausančio turto valdymo, naudojimo ir disponavimo juo ataskaitos rengimo tvarka.

2021 metų Molėtų rajono savivaldybei nuosavybės teise priklausančio turto valdymo, naudojimo ir disponavimo juo ataskaita (toliau – Ataskaita), kurioje siekiama atskleisti Molėtų rajono savivaldybės nekilnojamojo turto (toliau – NT) apimtis, jo išlaikymo sąnaudas, pateikti informaciją apie nekilnojamojo turto panaudojimo atvejus, kurie leidžia identifikuoti spręstinas problemas.

Ataskaitoje informacija pateikta pagal Molėtų rajono savivaldybės turtą valdančių subjektų duomenis. Savivaldybės nekilnojamojo turto paskirstymas pagal naudojimo pagrindą: kiek turto įsigyta, valdoma patikėjimo teise, paikėjimo sutartimi, pagal panaudą, išnuomota, parduota ir koks nekilnojamas turtas nenaudojamas, pateikiamas užpildžius lenteles- 1, 2, 3, 4, 5 ,6 ir 7 priedai.

**MOLĖTŲ RAJONO SAVIVALDYBEI NUOSAVYBĖS TEISE PRIKLAUSANTIS NEKILNOJAMAS TURTAS**

Objektų skaičius

2385 vnt.

Likutinė vertė

45 085 140,76

Eur

Įstaigų skaičius

29 vnt.

Patikėjimo sutartimis perduotas Savivaldybės NT turtas: pastatai, statiniai sudaro 13 888,32 kv. m, vandentiekio ir nuotekų tinklai – 17 801,63 m.

Patikėjimo teise valdomas ir panaudos pagrindais perduotas naudoti plotas 9 452,82 kv. m.

Patikėjimo teise valdomas ir išnuomotas nekilnojamojo turto plotas 2 135,16 kv. m.

Nenaudojamas funkcijoms vykdyti plotas 5 201,58 kv. m.

Visas kitas Savivaldybei nuosavybės teise priklausantis nekilnojamas turtas perduotas įstaigoms patikėjimo teise (3 priedas) tiesioginėms funkcijoms vykdyti.

**TURTAS, VALDOMAS PAGAL TURTO PATIKĖJIMO SUTARTIS**

Kitiems juridiniams asmenims savivaldybių turtas patikėjimo teise gali būti perduodamas pagal turto patikėjimo sutartį savivaldybių funkcijoms įgyvendinti ir tik tais atvejais, kai šie juridiniai asmenys pagal įstatymus gali atlikti savivaldybių funkcijas. Vadovaujantis Lietuvos Respublikos sveikatos priežiūros įstaigų įstatymo Nr. I-1367 3 ir 36 straipsnių pakeitimo įstatymo 3 dalimi, savivaldybė jai nuosavybės teise priklausantį ilgalaikį materialųjį turtą savivaldybės tarybos nustatyta tvarka perduotas savivaldybės sveikatos viešosioms įstaigoms patikėjimo teise pagal patikėjimo sutartis. Pagal patikėjimo sutartis perduotas turtas uždarosioms akcinėms bendrovėms: „Molėtų švara“, Molėtų vanduo“, „Molėtų šiluma“. Sprendimus dėl turto perdavimo patikėjimo teise kitiems juridiniams asmenims priima savivaldybės taryba. 2021 metų pabaigai pagal 17 patikėjimo sutarčių buvo perduoti 98 savivaldybės nekilnojamojo turto objektai, kurių likutinė vertė 2021 m. gruodžio 31 d. sudarė 4 040 416,00 Eur (5 priedas).

**ĮSIGYTAS TURTAS**

2021 metais Savivaldybė įsigijo 232 vnt. nekilnojamojo turto objektų už 2 155 613,52 Eur. Buvo įsigytos pavėsinės, naujai įrengtos aikštelės, nuotekų, vandentiekio tinklai (1 priedas).

**IŠNUOMOTAS NEKILNOJAMAS TURTAS**

2021 metų pabaigos duomenimis buvo išnuomota įvairios paskirties 2135,16 kv. m ploto negyvenamųjų patalpų savivaldybės nekilnojamojo turto (29 turto nuomos sutartys). Iš ilgalaikės nuomos gauta pajamų 8 911,36 Eur. [Informacija apie savivaldybės nekilnojamojo turto nuomos sutartis](https://www.utena.lt/images/Turtas/Sutarciu_info/2021_04_20_NT_nuomos%20sutartys.pdf) yra viešinama turto valdytojo arba savivaldybės internetinėje svetainėje.

2021 m. savivaldybės butų fondą sudarė 152 butai. Socialinis būstas yra savivaldybės butų fondo dalis. Socialinį būstą sudaro 116 butų, savivaldybės 36 butai.

Per 2021 m. už savivaldybės būsto nuomą surinkta 44 010,30 Eur (4 priedas).

**PANAUDOS TEISE PERDUOTAS TURTAS**

Didelė dalis, 9 452,82 kv. m Savivaldybei priklausančio nekilnojamojo turto perduota panaudos pagrindais laikinai neatlygintinai naudotis kitiems subjektams, kurių veiklos tikslas - teikti naudą visuomenei ar jos daliai socialinėje arba valstybės nacionalinio saugumo stiprinimo srityse. 2021 m. gruodžio 31 d. Molėtų rajono savivaldybė turėjo 64 pasirašytas galiojančias panaudos sutartis. Per 2021 m. pasirašyta 3savivaldybės turto panaudos sutartys ar sutarčių pakeitimai dėl turto perdavimo laikinai neatlygintinai naudotis. Panaudai perduoto savivaldybės nekilnojamojo turto likutinė vertė 2021 m. gruodžio 31 d. sudarė 2 316 017,00 Eur (2 priedas).

[Informacija apie savivaldybės nekilnojamojo turto panaudos sutartis](https://www.utena.lt/images/Turtas/Sutarciu_info/2021_03_10_NT_panaudos%20sutartys.pdf) skelbiama savivaldybės interneto svetainėje.

**PARDUOTAS NEKILNOJAMAS TURTAS**

Ataskaitiniais metais buvo vykdomas savivaldybei nuosavybės teise priklausančio turto pardavimas viešame aukcione. Savivaldybės nekilnojamojo turto viešieji aukcionai vykdomi elektroniniu būdu ([www.evarzytines.lt](http://www.evarzytines.lt/)). Turto patikėtiniui informavus Molėtų rajono savivaldybės administraciją ir nusprendus, kad turtas savivaldybės funkcijoms vykdyti nereikalingas, objektus siūloma įtraukti į viešame aukcione parduodamo Molėtų rajono savivaldybės nekilnojamojo turto ir kitų nekilnojamųjų daiktų sąrašą (teikti sprendimo projektai Molėtų rajono savivaldybės tarybai).

Per 2021 m. parduota 17 savivaldybės nekilnojamojo turto objektų (3 840,46 kv. m), gauta pajamų 252 270,20 Eur (6 priedas)

Lėšos, gautos už parduotus objektus aukcione, naudojamos Molėtų rajono savivaldybės patvirtintoms programoms įgyvendinti, parduodamų objektų dokumentacijai ruošti, reklamai, aukcionams organizuoti, turto vertintojų paslaugoms apmokėti.

**NENAUDOJAMAS (NEREIKALINGAS) FUNKCIJOMS VYKDYTI SAVIVALDYBI NUOSAVYBĖS TEISE PRIKLAUSANIS NEKILNOJAMAS TURTAS**

Pagal pateiktus duomenis, 2021 metais Molėtų rajono savivaldybėje buvo 5201,58 kv. m nenaudojamo ploto. Atsisakyti Savivaldybei nereikalingo ir turto valdytojų nenaudojamo nekilnojamojo turto, sumažinti tokio turto išlaikymo lėšas ar šiam tikslui jų neskirti yra vienas iš prioritetinių Molėtų rajono savivaldybės turto valdymo tikslų.

Surinkus informaciją apie Molėtų rajono savivaldybei nuosavybės teise priklausantį nenaudojamą (nereikalingą) nekilnojamąjį turtą, atsižvelgus į Savivaldybės turto pripažinimo nereikalingu arba netinkamu (negalimu) naudoti komisijos pasiūlymus ir pripažinus jį savivaldybės funkcijoms vykdyti nereikalingu, Molėtų rajono savivaldybei nuosavybės teise priklausantis turtas (pastatai ir patalpos), kuris savivaldybės funkcijoms vykdyti nereikalingas, gali būti išnuomojamas viešame nuomos konkurse, suteikiamas panaudos pagrindais arba objektus siūloma įtraukti į viešame aukcione parduodamo Molėtų rajono savivaldybės nekilnojamojo turto ir kitų nekilnojamųjų daiktų sąrašą (7 priedas). Informacija apie parduodamus objektus skelbiama savivaldybės interneto svetainėje [www.moletai.lt](http://www.moletai.lt/).